text: SF'er bliver løsgænger i Kolding
  27 februar 2011 kl. 21.47
  SF-gruppe i Kolding chokeret over, at byrådsmedlem Marwan Zobi har meldt sig ud af partiet og fortsætter nu som løsgænger i byrådet, skriver Netavisen Syddanmark.
  - Vi er chokerede over at erfare, at Marwan Zobi har meldt sig ud af SF, siger SFs gruppeformand, Lis Ravn Ebbesen.
   
  Marwan Zobi har gennemgået en hjerteoperation og vendte mandag tilbage til byrådsarbejdet. Ifølge Lis Ravn Ebbesen var der ingen konflikter.
  Tværtimod var gruppen enige om partiets politiet - både lokalt og på landsplan.
  
  Chokerede og forundrede
  - Derfor er vi chokerede og forundrede over at erfare, at Marwan Zobi har meldt sig ud af SF. Vi kan kun beklage hans beslutning. Vi forstår den ikke, men ønsker det bedste for Marwan Zobi, udtaler Lis Ravn Ebbesen.
  